مومنہ درید

مومِنہ دُرید ایک پاکستانی ہدایت کار اور تخلیق کار ہیں۔ وہ ٹی وی چینل ہم ٹی وی کی اہم ڈرامائی تخلیق کار اور سربراہ اور ایم ڈی پروڈکشنز کی مرکزی مُنتظم ہیں۔ اُنہوں نے داستان (2010ء)، قیدِ تنہائی (2010ء تا 2011ء)، ہم سفر (2011ء تا 2012ء)، شہرِ ذات (2012ء)، زندگی گُلزار ہے (2012ء تا 2013ء)، دیارِ دل (2015ء)، صدقے تُمہارے (2015ء)، من مائل (2016ء)، اُڈاری (2016ء)، بِن روئے (2016ء)، یقیں کا سفر (2017ء)، سُنو چندا (2018ء)، رانجھا رانجھا کردی (2018ء تا 2019ء) اور عہدِ وفا (2019ء) سمیت کئی مقبول ترین تمثیلات تخلیق کیں ہیں۔

2015ء میں مومنہ، فلموں کی ہدایت کاری میں قدم رنجاء ہوئیں اور مشہور فلم بِن روئے تخلیق کی۔ اسی سال، اُنہوں نے فلمی تخلیقاتی ادارہ ہم فلمز بھی قائم کیا۔ وہ دُرید قُریشی کی زوجہ اور ہم نیٹورک کی صدر سُلطانہ صدّیقی کی بہو ہیں۔ اُن کا اور بین الخدماتی تعلقات عامہ کی مُشترکہ تمثیل "عہدِ وفا" بھی عوام میں خُوب مقبول ہے۔

فیشن 
ابلاغیات میں داخلے سے قبل، مومِنہ ایک بینک میں عاملِ ترسیلات کے عہدے پر فائز تھیں۔ وہ فرماتی ہیں کہ، "میرے افکار و خیالات میں ابلاغ میرا آخری پیشہ تھا۔ بلاشُبہ میری محترمہ خُوشدامن صاحبہ، سُلطانہ صدّیقی پی ٹی وی کے توسُّط سے تماش کاری کی صنعت کا حصّہ رہ چُکی ہیں، لیکن میرا ارادہ محض مالیات کے استحکام کا تھا۔ مُجھے اندازہ نہ تھا کہ میں کبھی اس کی تخلیقاتی سمت میں قیام کرُوں گی۔" اُنہوں نے اپنے پہلے آزاد ڈرامے کے طور پر سمیرہ فضل کا ڈراما "میرے پاس پاس" تخلیق کیا، جس نے اُنہیں ناقدین کا مُستحسن بنا دیا۔ 2010ء میں اُنہوں نے تقسیمِ ہند پر مبنی ڈرماا داستان تخلیق کیا جو رضیہ بٹ کی مرقُومہ داستان بانو پر مبنی تھی۔ اس ڈرامے کے مرکزی کردار فوّاد خان اور صنم بلوچ تھے جنھوں نے بالترتیب حسن اور بانو کا کردار ادا کیا۔ یہ ڈرما ناقدین میں بھی خُوب مقبُول ہوا۔ ہم اعزازات اوّل کی تقریب میں اس ڈرامے کو اعزازی مُشکل ترِین موضوع کا اعزاز عطا کیا گیا اور لکس سِجٌل اعزازات دَہُم میں 5 اعزازات کے لیے نامزد کیا گیا، جن میں سے حشّام حُسین کو بہترین ہدایت کار کا اعزاز موصول ہُوا۔ بعد ازاں، اُنہوں نے اپنا ذاتی تخلیقاتی ادارہ ایم ڈی پروڈکشنز تشکیل دیتے ہوئے نے نئی تمثیلات تخلیق کیں اور ہم ٹی وی کی بُزُرگ ڈراماتی تخلیق کیا قرار پائیں۔

2011ء میں اُنہوں نے فرحت اشتیاق کو اپنی مرقُومہ داستان ہم سفر کو ڈرامغي تشکیل میں تبدیل کرنے پر راضی کیا، جو اس سے قبل 2 تخلیقاتی اداروں سے مُسترد ہوچُکی تھی۔ اوّلاً نشر ہوتے ہی ہم سفر نے دُنیا بھر کے ناظرین اور ناقدین میں خُوب مقبولیت حاصل کی،  حتّیٰ کہ ناقدین نے ہم سفر کو پاکستان میں صنعتِ ڈراما کی حیاتِ نو قرار دیا۔ ڈان (اخبار) کی صباحت ذکریا فرماتی ہیں کہ، "اگر حسِینہ مُعین ایک وسیع مقبولیت کا معیار ہیں تو ہم سفر ہماری ستانکماری رجعت پسندی کی علامت ہے۔" اس ڈرامے کے، بھارت، یورپ اور شُمالی امریکا میں خُوب مدّاح ہیں۔ اس ڈرامے کے مرکزی اداکار، فوّاد خان اور ماہرہ خان آج صنعتِ ڈراما پاکستان کے مقبُول ترین اداکار ہیں۔ اس ڈرامے کے عملے اور ہنرمندی کو ہم ٹی وی کی جانب سے اعزازیہ غیر معمولی ڈراما کا اعزاز ملا۔

2015ء میں مومِنہ نے اپنے تخلیقاتی ادارے ہم فلمز کے تحت اپنی پہلی فلم بِن روئے اپنی ہدایت کاری میں تخلیق کی،  جو پاکستان کی اُس وقت تک کی مقبول ترین فلم قرار پائی۔ بن روئے کی مقبولیت کے بعد ہم فلمز نے 15 سے زائد فلمیں تخلیق کیں۔

2016ء میں مومِنہ دُرید نے داستان (2010ء)، ہم سفر (2011ء تا 2012)، زِندگی گُزار ہے (2012ء تا 2013ء) اور صَدقے تُمہارے(2015ء) سمیت اپنی ڈراموں کو نیٹ فلکس پر آن لائن نشر کیا۔

کام کی فہرست

فلمیں 

 بِن روئے(2015ء) بطور ہدایت کار
 سُپر اِسٹار(2019ء) بطور ہدایت کار

ڈرامے 

 من و سلویٰ (2007ء)
 ملال (2009ء)
 داستان (2010ء)
 قیدِ تنہائی (2010ء تا 2011ء)
 میرا نصیب (2011ء)
 ہم سفر (2011ء تا 2012ء)
 شہرِ ذات (2012ء)
 زِندگی گُزار ہے (2012ء تا 2013ء)
 کنکر (2013ء)
 دلِ مُضطر (2013ء)
 بے حد (2013ء)
 مُحبّت صُبح کا سِتارہ ہے (2013ء تا 2014ء)
 ڈائجسٹ رائٹر (2014ء تا 2015ء)
 الوِداع (2015ء)
 دیارِ دِل (2015ء)
 من مائل (2016ء)
 اڈاری (2016ء)
 بِن روئے (2016ء)
 یقین کا سفر (2017ء)
 ڈر سی جاتی ہے صلہ (2018ء)
 سُنو چندا (2018ء تا 2019ء)
 رانجھا رانجھا کردی (2018ء تا 2019ء)
 دِیوارِ شب (2019ء)

اعزازات میں نامزدگی 

بقید حیات شخصیات
پاکستانی پروڈیوسرز
پاکستانی فلم پروڈیوسر
پاکستانی فلم ہدایت کار
پاکستانی ٹیلی وژن پروڈیوسرز
پاکستانی ٹیلی ویژن ہدایت کار
پاکستانی ہدایتکار
خواتین ٹیلی وژن پروڈیوسرز
کراچی کی شخصیات
لاہور یونیورسٹی آف مینجمنٹ سائنسز کے فضلا
پاکستانی خواتین فلم پروڈیوسرز
Short description is different from Wikidata